burgasdotpro/wikipedia huggingface dataset:
Hasičská zbrojnica

Hasičská zbrojnica alebo požiarna zbrojnica je objekt (príp. časť objektu) určený na umiestnenie a údržbu hasičskej techniky a výzbroje, avšak na rozdiel od hasičskej stanice je bez stáleho obsadenia personálom.
Definície.
Na Slovensku oficiálne definície upravujú právne predpisy a slovenské technické normy (STN), ktoré schvaľuje a vydáva Úrad pre normalizáciu, metrológiu a skúšobníctvo Slovenskej republiky v súlade s medzinárodnými a európskymi štandardmi. Kvôli úplnosti sú uvedené doslovné citácie z príslušných dokumentov.
Michael Myers

Michael Myers, celým menom Michael Audrey Myers (* 19. október 1957), je fiktívna filmová antagonistická postava z americkej filmovej hororovej série "Halloween". Prvý raz sa objavil v hororovom filme Johna Carpentera s názvom "Halloween" z roku 1978 ako chlapec, ktorý na začiatku zavraždil svoju staršiu sestru Judith a po 15 rokoch – už ako dospelý, ktorý utiekol z psychiatrického ústavu – prišiel späť do rodného mesta Haddonfield pre svoju mladšiu sestru Laurie Strodeovú, ktorú stvárnila Jamie Lee Curtisová.
Postava sa okrem filmov vyskytuje aj v niekoľkých komiksoch a románoch, predovšetkým v románe Curtisa Richardsa z roku 1979, ktorý nehovorí o filme, ale zaoberá sa samotnou postavou Michaela Myersa. Autormi postavy sú John Carpenter a Debra Hillová.
Charakteristika.
Pre postavu bezcitného psychopatického masového vraha Michaela Myersa je typická biela maska, pôvodne maska kapitána Kirka zo seriálu Star Trek. Jeho vedľajší odev je väčšinou tmavá kombinéza a ako primárnu zbraň používa kuchynský nôž. Charakteristická je preňho málovravnosť (rozprávanie by mu spôsobovalo problémy, tým skôr v maske) a pomalá chôdza – svoju obeť prenasleduje, ale nikdy sa za ňou neponáhľa.
Tvorcovia filmu pôvodne chceli použiť pre vraha obyčajnú masku klauna, ale kvôli nízkemu rozpočtu zohnali najlacnejšiu masku, ktorú v miestnom obchode našli – masku kapitána Kirka. Nasprejovali ju na bielo a len pozmenili vlasy a odstrihli očné viečka.
Herci.
Do úlohy Michaela Myersa počas celej série filmov "Halloween" obsadili dohromady dvanásť hercov, z ktorých len dvaja, George P. Wilbur a Tyler Mane, stvárnili Michaela Myersa vo viac než jednom filme. V snímke "Halloween" z roku 1978 vidno na pár sekúnd Michaelovu tvár, ktorú mu prepožičal herec Tony Moran. Nižšie sú uvedení ôsmi herci, ktorí stvárnili Michaela v dospelosti:
Detskí herci.
V celej filmovej sérii úlohu mladého Michaela Myersa stvárnili celkom štyria herci. Prvý raz bol v roku 1978 do úlohy šesťročného chlapca obsadený Will Sandin, ktorý vďaka úspechu filmu účinkoval v niekoľkých dokumentov o filme "Halloween". Následne mladého Michaela stvárnil Adam Gunn vo filme "Halloween 2" z roku 1981. Objavil sa v scéne, keď má Laurie sen o stretnutí s Michaelom v ústave vnútri jeho izby. Opakovane sa postava dieťaťa objavila až v remake z roku 2007, v podaní Daega Faercha, tentoraz však už v úlohe desaťročného chlapca. Vo filme "Halloween II" z roku 2009 vymenili hercov, pretože počas dvoch rokov Daeg výrazne vyrástol, a tak už nemohol hrať rovnako starého chlapca. Herca nahradil Chas Wright Vanek. 
Filmy.
Michael Myers je jedna z hlavných postáv, ktoré sa objavili vo všetkých filmoch okrem "Halloween III", ktorého dej nemá s jeho postavou nič spoločné. Menšími výnimkami sú aj filmy "Halloween 4", "Halloween 5" a "Halloween 6", ktoré o stretoch Michaela a Laurie nehovoria. V týchto filmoch sa Michael orientuje na svoju malú neter Jamie Lloydovú, ktorá sa neustále desí jeho prítomnosti, čo sa nakoniec stane. Jamie Lloydovú stvárnila Danielle Harris a neskôr aj J. C. Brandy.
Basketbalová extraliga žien 2013/14

Basketbalová extraliga žien v sezóne 2013/14 bol 22. ročník extraligy basketbalistiek, najvyššej basketbalovej súťaže žien na Slovensku, kontrolovanej Slovenskou basketbalovou asociáciou (SBA). Do extraligy sa v tejto sezóne prihlásilo opäť 9 družstiev, z nich prvých 5 z minulej sezóny hralo zároveň aj v novovytvorenej Stredoeurópskej lige. Víťazstvo obhájili hráčky Good Angels Košice a získali tak 11. titul v rade.
Systém súťaže.
Po odohraní základnej časti raz doma a vonku nasledovalo play-off, do ktorého postúpili družstvá na 1. až 8. mieste. Vzájomné zápasy slovenských celkov v Stredoeurópskej lige sa započítvali aj do extraligy. Štvrťfinále sa hralo na 2 víťazné zápasy; semifinálové, finálové a play-off o umiestnenie na 3 víťazné zápasy. Zo súťaže nikto nevypadol.
All-stars tím ligy.
Prvý tím All-stars
Druhý tím All-stars
Stredoeurópska liga (MEL).
 Košice (Steel Aréna)
Zákon o ochrane pred požiarmi

Zákon č. 314/2001 Z. z. o ochrane pred požiarmi je zákon Národnej rady Slovenskej republiky prijatý 2. júla 2001, platný od 11. augusta 2001 (čiastka č. 132/2001) a účinný od 1. apríla 2002, ktorý upravuje podmienky na ochranu života a zdravia fyzických osôb, majetku a životného prostredia pred požiarmi a ustanovuje pôsobnosť orgánov štátnej správy a obcí na úseku ochrany pred požiarmi a hasičských jednotiek pri vykonávaní záchranných prác pri požiaroch, živelných pohromách a iných mimoriadnych udalostiach. 
Patrí k základným právnym predpisom na úseku požiarnej ochrany na Slovensku.
Členenie.
Zákon pozostáva z deviatich častí:
Novelizácie.
Zákon bol deväťkrát novelizovaný. Posledná novelizácia prebehla zákonom č. 37/2014 Z. z. o Dobrovoľnej požiarnej ochrane Slovenskej republiky a o zmene niektorých zákonov zo dňa 29. januára 2014 (platný od 22. februára 2014, účinný od 1. apríla 2014).
Iris (pieseň Goo Goo Dolls)

„Iris“ je skladba americkej alternatívnej rockovej skupiny Goo Goo Dolls. Originálne bola vytvorená pre soundtrack filmu "Mesto anjelov" z roku 1998. Neskôr sa objavila na ich šiestom štúdiovom albume "Dizzy Up the Girl". Skladba „Iris“ významne pomohla úspechu skupiny. Jej takt sa mení z 4/4 na 3/4 a obsahuje nezvyčajné ladenie gitary, ktorej je väčšina strún má ladenie D, čo dodalo gitare chórusový efekt.
Skladba je jednou z najväčších alternatívnych rockových hitov 90. rokov, pričom dosiahla 1. miesto v rebríčku Modern Rock Tracks, a v rádiách Contemporary hit radio a Adult contemporary. Takisto je najhranejšou skladbou týchto formátov za rok 1998.
Farai (Messénia)

Farai alebo Férai ("Farai, Férai"), bolo v staroveku messénske mesto pri južnom pobreží polostrova Peloponéz. Dnes sa na tomto mieste nachádza mesto Kalamata.
Antický cestovateľ Pausanias, ktorý v druhom storočí precestoval Grécko, navštívil aj messénske mesto Farai. Uvádza, že sa nachádzalo sedemdesiat stádii (12,950 km) od mesta Abia. Pri ceste pred vstupom do mesta vyvieral prameň so slanou vodou. Od miestnych obyvateľov sa dozvedel, že mesto založil Faris, syn boha Herma a Danaovej dcéry Fylodameie. Faridovi sa nenarodili potomkovia po meči, stal sa otcom len dcéry Télegony, o ktorej a jej potomkoch píše aj Homér v Iliade. V meste videl Pausanias aj chrám bohyne Tyché (Náhody), bohyne spomínanej už Homérom.
Približne v rokoch 735715 pred Kr. (prvá messénska vojna) Sparta dobyla Messéniu a jej obyvateľov premenila na heilótov. Po niekoľkých povstaniach v roku 370 pred Kr. Messéniu oslobodil tébsky vojvodca Epameinóndas a založil jej hlavné mesto Messénu. Messénia stála v roku 344 pred Kr. na strane macedónskeho kráľa Filipa II., ktorý jej územie zväčšil. Po roku 244 pred Kr. patrilo messénske mesto Farai striedavo k aitólskemu a achájskeho spolku. V roku 219 pred Kr. bol za stratéga achájskeho spolku zvolený Epératos, rodák z Farai. Pretože bola Messénia donútená pripojiť sa k achájskemu spolku, neposlala žiadne jednotky proti Rímu a nakoniec sa v roku 146 pred Kr. dostala pod rímsku nadvládu. Neskôr cisár Augustus priradil mesto Farai do Lakónie.
Prírodný park Údolí Bílého potoka

Prírodný park Údolí Bílého potoka je všeobecne chránené územie na ploche asi 3500 ha, vyhlásené 1. januára 1978 v okrese Brno-venkov ako oblasť pokoja; prírodným parkom je od roku 1992.
Geografia.
Park leží asi 17 km severozápadne od Brna v údolí dolného toku Bílého potoka, ktorý ústi do rieky Svratky v mestečku Veverská Bítýška. Ide o asi 15 km dlhé zalesnené, miestami aj skalnaté údolie, ktoré pretína mierne zvlnenú náhornú plošinu. Najvyššie položené miesta parku dosahujú výšky takmer 500 m, dno potoka na hornom toku leží vo výške asi 430 m, najnižší bod je dno nivy potoka pred Veverskou Bítýškou.
Lesné porasty.
Zalesnené úbočia Bieleho potoka sa nachádzajú v dvoch stupňoch lesných pásiem. Dubohrabovom a predovšetkým bukojedľovom, ktoré tvoria najmä na menej prístupných miestach prirodzené porasty. Činnosťou človeka bol navýšený podiel smreka obyčajného, a borovice lesnej na úkor listnatých drevín.
Cisternová automobilová striekačka

Cisternová automobilová striekačka (akronym CAS) je hasičský automobil vybavený čerpadlom a zvyčajne vodnou cisternou, hadicami, prúdnicami a ďalšími pomocnými zariadeniami potrebnými na hasenie požiaru. CAS je určená na zdolávanie požiarov najmä triedy A a B zásahom vodou a penou, príp. v závislosti od objemu cisterny a výkonu čerpadla môže byť využitá aj na kyvadlovú dopravu vody alebo dopravu vody pomocou diaľkového hadicového vedenia.
Označovanie.
Cisternové automobilové striekačky sa, podobne ako ostatné hasičské automobily, označujú nasledovne:
CAS 32 Tatra 815 6x6
When I Can't Sleep

When I Can't Sleep je druhé EP od Plus Mínus. Obsahuje štyri piesne, z toho tri slovenské a jednu anglickú. Titulná skladba a pieseň Samostatný boli v novej verzii nahraté aj na album "Najvyšší čas".
Plus Mínus EP

Plus Mínus EP je tretie EP od rovnomennej slovenskej skupiny, vydané v roku 2010. Ide o zatiaľ poslednú nahrávku skupiny. EP vyšlo len v online forme na stiahnutie.
Volejbalová extraliga žien 2013/14

Volejbalová extraliga žien v sezóne 2013/14 bol 22. ročník extraligy volejbalistiek, najvyššej volejbalovej súťaže žien na Slovensku, kontrolovanej Slovenskou volejbalovou federáciou. V extralige štartovalo 9 družstiev s tým, že tímy VK Slávia EU Bratislava a VK Doprastav Bratislava sa kvôli účinkovaniu v Stredoeurópskej lige pripojili až v 2. časti súťaže. Po odstúpení Žiaru nad Hronom boli oslovené aj ďalšie tímy, ktoré súťažili v preliminácii, ale ani jedno o účasť v extralige neprejavilo záujem. O odkúpenie licencie od Žiaru prejavila záujem Senica, ale extraligové tímy hlasovaním zamietli túto alternatívu. Svoj tretí titul získalo družstvo VK Doprastav Bratislava, ktoré v reprízovom finále minulých troch ročníkov súťaže zvíťazilo nad Sláviou EU Bratislava. 
Systém súťaže.
Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1.4. a 5.9. miesto. Do skupiny o 1.4. miesto boli priamo nasadené tímy, ktoré hrali Stredoeurópsku ligu. V skupine o 5.9. miesto sa body zo základnej časti započítavali. Družstvá na 1. až 8. mieste postupovali do play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže nevypadol priamo nikto, družstvo na 9. mieste odohralo baráž s troma víťazmi regionálnych skupín 1. ligy.
Účastníci.
Pozn: Družstvo MŠK Žiar nad Hronom, ktoré skončilo v minulej sezóne na 9. mieste a úspešne absolvovalo prelínaciu súťaž, sa do tejto sezóny extraligy neprihlásilo.
Prelínacia súťaž.
Komárno sa v extralige zachránilo a v sezóne 2014/15 bude spolu s ním hrať aj víťaz 1. ligy ZápadSenica.
Hasičský automobil

Hasičský automobil je automobil používaný alebo vybavený na účely hasenia alebo záchranných činností.
Typológia.
Na Slovensku určuje delenie hasičských automobilov Vyhláška Ministerstva vnútra Slovenskej republiky č. 162/2006 Z. z. o vlastnostiach, konkrétnych podmienkach prevádzkovania a o zabezpečení pravidelnej kontroly hasičskej techniky a vecných prostriedkov na ochranu pred požiarmi, ktorá zapracuváva STN EN 1846-1:
Pokyn prezidenta Hasičského a záchranného zboru č. 31/2005 Zbierky pokynov Prezídia Hasičského a záchranného zboru z 9. decembra 2005 o základných technicko-taktických parametroch a o technickom vybavení automobilov hasičskej záchrannej služby Hasičského a záchranného zboru.
V decembri 2005 bol pokynom prezidenta Hasičského a záchranného zboru ustanovený automobil hasičskej záchrannej služby (AHZS) ako druh záchranného automobilu, ktorý slúži primárne na vyslobodzovanie a záchranu osôb pri dopravnej nehode cestného dopravného prostriedku prepravujúceho nebezpečné látky, na vyslobodzovanie osôb za sťažených klimatických podmienok, zo závalov a z tesných priestorov, na hasenie požiaru, na poskytovanie predlekárskej pomoci na mieste zásahu a na záchranu osôb z výšok a z voľných hĺbok.
AHZS sa člení podľa užitočnej hmotnosti vozidla a predpokladaného účelu použitia na:
Jednotlivé podtypy sú detailne technicky špecifikované – podľa výbavy, objemu nádrže na vodu či penidlo atď.
Rubáš (ženské oblečenie)

Rubáš (iné názvy: pendeľ, podolok, spodník, tesnocha) je dlhé ženské ľudové rúcho či plátená spodnica, ktorá sa v minulosti nosila ako spodná bielizeň.
Ženské spodné oblečenie.
Rubáš je druh spodného ženského odevu. Je to dlhá ženská košeľa bez rukávov, ktorá sa obliekala na nahé telo. Šila sa z konopného alebo ľanového plátna prírodnej farby. Rubáš doplnený rukávcami a zásterou sa v 19. storočí na západnom Slovensku používal ako letný pracovný odev. Začiatkom 20. storočia ho nahradila biela spodná plátenná sukňa alebo kupovaná bielizeň.
Jednotná socialistická strana Nemecka

Jednotná socialistická strana Nemecka (nemecky: Sozialistische Einheitspartei Deutschlands - SED) vznikla v roku 1946 zlúčením Komunistickej strany Nemecka (KPD) a Sociálnodemokratickej strany Nemecka (SPD) v sovietskom sektore okupovaného Nemecka. 
Po vzniku Nemeckej demokratickej republiky (NDR) v 1949 sa stala štátostranou, ktorá vládla až do zániku NDR v roku 1990. Bola pretransformovaná do Strany demokratického socializmu PDS, ktorá sa v roku 2005 zmenila na Die Linkspartei ("Strana Ľavice").
Vedúca úloha SED bola zakotvená v ústave NDR. Hlavou štátu bol predseda Štátnej rady NDR, ktorý bol zároveň aj predsedom (generálnym tajomníkom) SED. Prvým predsedom bol Wilhelm Pieck, ktorý ako prvý a posledný používal titul Prezident NDR. V rokoch 1954–1971 vládol Walter Ulbricht. Dlhoročným (3. máj 1971 - 18. september 1989) predsedom bol Erich Honecker. Posledným predsedom pred pádom komunizmu bol Egon Krenz, ktorého potom vystriedal Gregor Gysi. SED ovládala NDR aj pomocou obávanej východonemeckej tajnej polície Stasi. Politika SED bola podobne ako ostatné komunistické strany vo východnej Európe pod silným vplyvom Komunistickej strany Sovietskeho zväzu.
Run to the Hills

„Run to the Hills“ je v poradí šiesty singel anglickej heavy metalovej skupiny Iron Maiden, a zároveň prvý singel z ich albumu "The Number of the Beast". Skladbu kompletne zložil basgitarista Steve Harris, pričom významne sa na nej podieľal aj hlavný spevák Bruce Dickinson. Skladba sa stal jednou z ich najpopulárnejších skladieb a umiestnila sa na 27. mieste v zozname 40 Greatest Metal Songs a na 14. mieste v zozname Greatest Hard Rock Songs televíznej stanice VH1.
Zoznam skladieb.
1982 7" singel 
1982 12" maxi 
1985 7" singel 
1985 12" singel 
Zostava.
Štúdiový singel 1982.
Produkčná zostava je adaptovaná z obalu 7" vinylu.
Koncertný singel 1985.
Produkčná zostava je adaptovaná z obalu 7" vinylu, a obalu 12" vinylu.
Terry Wayne Virts

Terry Wayne Virts (* 1. december 1967, Baltimore, Maryland, USA) je pôvodne pilot Letectva Spojených štátov amerických, od júla 2000 do augusta 2016 bol astronautom NASA. Do vesmíru sa dostal na trinásť dní ako člen posádky raketoplánu Endeavour pri lete STS-130 na Medzinárodnú vesmírnu stanicu (ISS) vo februári 2010. V polovici roku 2012 bol zaradený do Expedície 42/43 na ISS, ktorá odštartovala v novembri 2014 a pristála v júni 2015. 
Životopis.
Mladosť, vojenský pilot.
Terry Virts sa narodil v Baltimore v štáte Maryland, vyrastal v neďalekej Columbii. Po strednej škole študoval matematiku (a francúzštinu) na Akadémii letectva Spojených štátov (), kde v roku 1989 získal titul bakalára.
Od roku 1989 slúžil v Letectve Spojených štátov amerických. Stal sa pilotom, lietal na stíhačkách F-16A, slúžil na Floride (Záložná letecká základňa Homestead), keď v roku 1992 základňu zničil hurikán Andrew, preletela jeho jednotka na Moodyho leteckú základňu v Georgii. V rokoch 1993–1994 slúžil v juhokórejskom Osane, v rokoch 1995–1998 v Nemecku. Tu vykonal 45 bojových letov s úlohou boja proti protivzdušnej obrane Iraku.
Roku 1997 úspešne absolvoval magisterské štúdium na (). V decembri 1998 absolvoval Školu skúšobných pilotov letectva () na Edwardsovej leteckej základni v Kalifornii. Potom na Edwardsovej základni zostal ako skúšobný pilot.
Astronaut.
Prihlásil sa k 18. náboru astronautov NASA, úspešne prešiel výberom a 26. júla 2000 bol zaradený medzi amerických astronautov. V základnom kozmonautickom výcviku získal kvalifikáciu „pilota“ raketoplánu. V rokoch 2003–2007 zastával funkciu "Capcomu" (spojár komunikujúci s kozmonautmi) ôsmej až pätnástej Expedície na Medzinárodnej vesmírnej stanici (ISS) a misií STS-115, -116 a -117.
Dňa 5. decembra 2008 NASA zverejnila jeho vymenovanie do posádky letu STS-130. Do vesmíru odštartoval 8. februára 2010 na palube raketoplánu Endeavour. Cieľom misie bola doprava a inštalácia modulov Tranquility a Cupola na stanicu ISS. Let trval 13 dní, 18 hodín a 6 minút.
V júni 2012 bol zaradený do posádky Expedícií 42 a 43 na ISS s plánovaným štartom v novembri 2014, posádka bola súčasne záložná pre Expedíciu 40/41, ktorá štartovala v máji 2014. 
Terry Virts je ženatý, má dve deti.
Zaujímavosť.
Terry Virts a kolega astronaut Michael Fincke si v roku 2005 zahrali drobnú cameo úlohu inžinierov posádky kozmickej lode Enterprise NX-01 v epizóde „Toto sú cesty...“ (), poslednom diele sci-fi seriálu .
Stredoeurópska liga vo volejbale žien 2013/14

Stredoeurópska liga vo volejbale žien v sezóne 2013/14 bol 9. ročník stredoeurópskej ligy vo volejbale žien, ktorú organizuje MEVZA. Titul získali hráčky slovinského vicemajstra Calcit Volleyball Kamnik, ktorý skončil po základnej časti na 2. mieste. 
Systém súťaže.
Po základnej časti, v ktorej sa stretli družstvá raz doma a raz vonku, nasledovalo Final four pre štyri najlepšie umiestnené tímy. Final four sa hralo vo Maribore.
The Memory Remains

„The Memory Remains“ je skladba americkej heavy metalovej skupiny Metallica. Je hlavným singlom z ich siedmeho štúdiového albumu "ReLoad" z roku 1997. Prvýkrát bola naživo hraná v "jam" verzii dňa 2. júla 1996. Skladba obsahuje sprievodný spev anglickej speváčky Marianne Faithfull.
Skladbu napísali James Hetfield a Lars Ulrich. Časť jej úvodu je podobná skladbe „Sabbath Bloody Sabbath“ od skupiny Black Sabbath. Hovorené slová "Say yes, at least say hello" v záveri sú odkazom na film "Mustangy", ktorý bol pre Marilyn Monroe posledným.
Universidade do Estado de Minas Gerais

 
Universidade do Estado de Minas Gerais alebo (Universidade de Minas Gerais skrátene UEMG) je významná verejná univerzita v Belo Horizonte. Bola založená roku 1989 v Belo Horizonte v štáte Minas Gerais v Brazílii.
Stredoeurópska liga vo volejbale mužov 2013/14

Stredoeurópska liga vo volejbale mužov v sezóne 2013/14 bol 9. ročník stredoeurópskej ligy vo volejbale mužov, ktorú organizuje MEVZA. V tejto sezóne sa v ňom predstavilo iba 7 tímov, oproti minulej sezóne sa do nej neprihlásil rakúsky klub Hypo Tirol Innsbruck, ktorý skončil v minulej sezóne bronzový. Titul získal šiestykrát v histórii slovinský klub ACH Volley Ľubľana. Bronzový VK Chemes Hummené získal prvýkrát medailu v tejto súťaži.
Systém súťaže.
Po základnej časti, v ktorej sa stretli družstvá raz doma a raz vonku, nasledovalo Final four, ktoré sa odohralo v rakúskom Bleiburgu.
Základná časť.
Pozn: Klub Volley Team UNICEF Bratislava v priebehu súťaže kvôli finančným problémom zanikol, na svoje posledné 2 zápasy základnej časti nenastúpil a boli mu preto skontumované.
Deň vojnových veteránov

Deň vojnových veteránov alebo "Deň veteránov" alebo aj "Deň červených makov" je pamätný deň venovaný pamiatke vojnových veteránov. Pripomína sa celosvetovo 11. novembra. 
11. november bol vybraný symbolicky, pretože tento deň roku 1918, vo vlakovom vozni v Le Francport pri severofrancúzskom meste Compiègne podpísali prímerie Spojenci a Nemecko, čím sa na západnom fronte ukončili boje 1. svetovej vojny. Hlavnými signatármi prímeria boli vrchný veliteľ spojeneckých síl maršal Ferdinand Foch a nemecký zástupca Matthias Erzberger.
Deň veteránov je skôr americký termín, v Spojenom kráľovstve sa tento deň pripomína ako "Deň prímeria". Druhá nedeľa v novembri, najbližšia 11. novembru je Dňom spomienok ("Remembrance Day").
História.
Tradícia osláv konca 1. svetovej vojny sa začala rodiť už pri prvom výročí dňa prímeria, 11. novembra 1919, keď sa tento deň pripomínal v Londýne, Paríži aj ďalších mestách dohodových štátov. Americký prezident Woodrow Wilson v tom roku oficiálne vyhlásil 11. november za Deň prímeria. Oficiálnym sviatkom sa stal v roku 1926. Roku 1954 premenoval Kongres Deň prímeria na Deň veteránov.
Symbolom Dňa veteránov sa stal kvet vlčieho maku. Symbol má pôvod v básni „In Flanders fields“ (doslova „V poliach Flámska“), ktorú v roku 1915 napísal kanadský chirurg John McCrae, ktorý slúžil na západnom fronte, neďaleko belgického mesta Ypres. Vlčí mak ako symbol pre padlých vojakov 1. svetovej vojny prvý raz použila americká profesorka a humanistka Moina Michaelová. V roku 1921 zvolil bývalý veliteľ britských expedičných síl poľný maršal sir Douglas Haig ako predseda Nadácie veteránov vlčí mak za symbol pre zbierku na pomoc vojnovým veteránom a invalidom.
Contrac Cobus

Spoločnosť Contrac Cobus vznikla v roku 1978. Ide nemeckého výrobcu letiskových autobusov, na ktorých výrobu sa špecializuje od roku 1989. Od roku 2004 majú autobusy Cobus 90% podiel zo všetkých letiskových autobusov.
Cobus 3000

Cobus 3000 je model letiskového autobusu, vyrábaného spoločnosťou Contrac Cobus. Ide o najrozšírenejší model letiskového autobusu na svete.
Fylodameia

Fylodameia () je v gréckej mytológii dcéra argejského kráľa Danaa.
Podľa antického autora Pausania boli Fylodameia a boh Hermes rodičia Fara, zakladateľa messénskeho mesta Farai. Faris mal dcéru Télegonu, ale žiadneho mužského potomka. Rodokmeň Télegony uvádza už aj Homér v Iliade.
Cobus 2700

Cobus 2700 je model letiskového autobusu, vyrábaného spoločnosťou Contrac Cobus.
Cobus 2400

Cobus 2400 je model letiskového autobusu vyrábeného spoločnosťou Contrac Cobus.
Cobus 2700s

Cobus 2700s je model letiskového autobusu, vyrábaného spoločnosťou Contrac Cobus. Ide o zmenšený model typu vozidiel Cobus 2700.
Cobus 2500e

Cobus 2500E alebo tiež E.Cobus je model letiskového autobusu vyrábaného spoločnosťou Contrac Cobus na batériový pohon.
Autobus je dlhý 12 metrov a má kapacitu 66 cestujúcich (24 miest na sedenie a 42 na státie), má dvoje dvere a dojazd 150 kilometrov. Zásobovanie energiou je zabezpečené siedmmimy batériami s celkovou kapacitou 150 kWh. Autobusy sú prevádzkované na letisku v Porto. Prvá skúšobná jazda sa uksutočnila v júli 2011.
Malý evanjelický kostol (Bratislava)

Malý evanjelický kostol v Bratislave na Panenskej ulici (vstup z Lýcejnej). Patrí Evanjelickej cirkvi a. v. V roku 1963 bol zaradený do registra nehnuteľných národných kultúrnych pamiatok pod číslom 173.
História.
Dnešný Malý kostol pre slovensko-maďarskú časť zboru postavili na mieste zbúraného nemeckého dreveného artikulárneho kostola. Panovníčka Mária Terézia dovolila po Veľkom kostole postaviť aj druhý (malý) kostol. Podľa projektov Mateja Walcha ho v rokoch 1776 a 1777 zrealizoval František Römisch.
V roku 1980 bol kostol pod vedením Eugena Kramára obnovený.
Architektúra.
Jednoduchý priestor s chórmi z troch strán má dnes dominantné priečelie s barokovým oltárom a kazateľnicou a obrazom o histórii kresťanstva a evanjelikov u nás.
Organ.
Organ bol postavený v roku 1878. Jeho autorom je jeden z najvýznamnejších slovenských organárov Martin Šaško z Brezovej pod Bradlom.
Veľký evanjelický kostol (Bratislava)

Veľký evanjelický kostol v Bratislave na Panenskej, pôvodne Nemecký evanjelický kostol, postavil staviteľ Matej Walch v r. 17741776 v strohom slohu barokového klasicizmu. V roku 1963 bol kostol zapísaný do Ústredného zoznamu pamiatkového fondu pod číslom 174.
História.
Nakoľko drevený kostol, ktorý stál na mieste dnešného Malého kostola už nepostačoval a nakoľko syn Márie Terézie Jozef II. bol naklonený reformácii, dovolili si bratislavskí nemeckí evanjelici požiadať o výstavbu nového kostola. Bol vystavený podľa cisárskeho povolenia s podmienkami aby nemal vežu a nesmel byť ani výstavný. 30. novembra 1776 v ňom odbavil evanjelický duchovný Michal Klein prvé Služby Božie a na nasledujúci deň bol kostol posvätený. Vtedy sa volal Nemecký evanjelický kostol.
Architektúra.
Krov postavil hamburský tesár neznámeho mena a tento je z architektonickej, umeleckej i pamiatkovej stránky skvostom a je v celej Európe jedinečný. Pod valbovou strechou dômyselnej konštrukcie sa skrýva monumentálny centrálny priestor s dvoma chórmi okolo prekrytý piatimi poľami klenieb, ktoré vytvárajú kvalitný akustický priestor. Na stavbe pracovali aj projektanti R. Wimmer a palier D. Zimnach. 
Oltár.
Prvý raz sa na Slovensku objavil kazateľnicový oltár, oltárny obraz doň namaľoval a daroval rodák Adam Friedrich Oeser. 
Organ.
Dnešný organ je tretím nástrojom v histórii kostola. Bol postavený r. 1923 firmou Gebrüder Rieger – Jägerndorf na návrh vtedajšieho organistu G. Rhodesa. Autorom architektonicko-výtvarného riešenia je bratislavský architekt Christian Ludwig.
Slovenská florbalová extraliga žien 2013/14

Slovenská florbalová extraliga žien v sezóne 2013/14 bol 9. ročník extraligy florbalistiek, najvyššej florbalovej súťaže žien na Slovensku, kontrolovanej Slovenským zväzom florbalu (SZFB). V súťaži štartovalo iba 8 družstiev, teda o 2 družstvá menej ako v minulej sezóne. Titul získali prvýkrát hráčky FBK Tvrdošín, ktoré do play-off nastupovali z druhého miesta po základnej časti.
Systém súťaže.
Po základnej časti, v ktorej hral každý s každým jedenkrát doma a vonku, nasledovalo play-off zo všetkými ôsmymi tímami. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. V tejto sezóne nezostúpil do nižšej súťaže žiadny tím.
Účastníci.
Pozn: Klub CVČ Unihoc Žirafa Žilina, ktorý skončil v minulej sezóne na 6. mieste, zanikol. ŠK Rebels 91 Topoľčany z 1. ligy nevyužil právo postupu za Žilinu. Klub FBK Kométa Smolník sa pretransformoval do nového klubu FBK Kométa Spišská Nová Ves.
Íris (bohyňa)

Íris (-tvar podľa PSP) alebo Iris (po grécky Ἶρις – "Iris"/iný prepis: "Íris", lat. "Iris") je v gréckej mytológii bohyňa dúhy. Bola to dcéra boha menom Thaumas a Ókeanidy Elektry, sestra Harpyí a posolkyňa (najmä) Dia a Héry. Zobrazovaná bola s krídlami, s hlásateľskou berlou a s džbánom, oblečený mala trblietavý závoj.
Nový evanjelický kostol (Bratislava)

Nový evanjelický kostol na Legionárskej ulici v Bratislave je postavený vo funkcionalistickom slohu. V roku 1997 bol kostol zapísaný do Ústredného zoznamu pamiatkového fondu pod číslom 11007/1 a od roku 2002 je v kategórii národná kultúrna pamiatka Slovenskej republiky.
História.
Po vzniku Československej republiky už Malý kostol nestačil rastúcemu počtu Slovákov, rozhodla sa slovenská časť zboru v roku 1933 postaviť nový kostol na Legionárskej ulici podľa projektov Milana Michala Harminca.
Architektúra.
Kostol je kvalitným funkcionalistickým dielom. Má tehlový kabrincový povrch, asymetricky umiestnenú vežu, plochú strechu a prísny interiér. Je zapísaný do zoznamu DOCOMOMO. Kostol má v parteri travertínový obklad, po stranách prevýšeného sálového priestoru je chór. Kostol je súčasťou komplexu stavieb s farou a internátom.
Organ.
Nachádza sa v zadnej časti nad vchodom.
Evanjelický kostol (Košice)

Evanjelický kostol v Košiciach je klasicistický evanjelický kostol. Nachádza sa na Mlynskej ulici v Košiciach.
História.
Bol postavený v rokoch 1804-1816 na základe projektu Johanna Georga Kitzlinga, dvorného architekta z Viedne, pre nemeckých a slovenských evanjelikov augsburského vyznania. Počas stavby kostola sa k ním pripojili maďarskí evanjelici, ktorí kúpili kostolné zvony.
Architektúra.
Evanjelický kostol v Košiciach je centrálna stavba. Po stranách sú umiestnené typické chóry. Zaujímavé sú kupola oválneho pôdorysu s iluzívnou maľbou kaziet s rozetami, presvetlená laternou a hlavný oltár so stĺpovou architektúrou. Do interiéru bol prenesený aj drevený kríž z roku 1735, ktorý pochádza z cintorína pri zaniknutých drevených kostoloch. Jednomanuálový organ značny Rieger z Krnova pochádza z roku 1904. Ku Kostolu sa pripája Farský úrad a Zborový dom, ktoré boli pôvodne evanjelickou školou. Nad vchodom je nápis po latinsky "SOLI DEO GLORIA" (Jedine Bohu sláva).
Oltár.
Na hlavnom stĺpovom klasicistickom oltári je umiestnený oltárny obraz, ktorý je dielom Jozefa Czauczika a Jána Müllera.
Patricia Janečková

Patricia Janečková (* 18. jún 1998, Münchberg, Nemecko – † 1. október 2023, Ostrava, Česko) bola operná speváčka – sopranistka slovenského pôvodu a absolútna víťazka súťaže "Talentmánia". Žila v Ostrave.
Životopis.
Patricia Janečková sa narodila v nemeckom Münchbergu slovenským rodičom, ktorí sa krátko na to presťahovali do Ostravy. Spevu sa venovala od štyroch rokov. Po ukončení základnej školy začala študovať Janáčkovo konzervatórium a Gymnázium v Ostrave. Jej prvé vystúpenie na javisku bolo v ostravskom Divadle Antonína Dvořáka, kde tiež prvýkrát účinkovala s ostravskou Janáčkovou filharmóniou.
Po víťazstve v súťaži "Talentmania" vydala v spolupráci s hudobným skladateľom, dirigentom a producentom Oskarom Rózsom svoj debutový album. Popri koncertnej činnosti navštevovala súkromné hodiny spevu u opernej speváčky Evy Dřízgovej-Jirušovej. V novembri 2014 vyhrala medzinárodnú spevácku súťaž "Concorso di musica sacra" v Ríme, zameranú na mladých interpretov duchovnej hudby do 36 rokov.
Vo februári 2022 jej bol diagnostikovaný karcinóm prsníka. Koncom roka v rozhovore uviedla, že hlavnú časť liečby už absolvovala a začína opäť vystupovať. Ďalej uviedla, že z hudby má rada ticho alebo keď už tak kapelu Led Zeppelin.
The Kids Aren't Alright

„The Kids Aren't Allright“ je punk rocková pieseň americkej skupiny The Offspring. Je piatou skladbou z ich albumu "Americana" (1998), pričom bola vydaná ako tretí singel z albumu. Stala sa ďalším hitom v prvej desiatke rebríčka Modern Rock Tracks.
Skladba je alúziou skladby „The Kids Are Alright“ od skupiny The Who.
Slovenská florbalová extraliga mužov 2013/14

Slovenská florbalová extraliga mužov alebo SALMING extraliga v sezóne 2013/14 bol 13. ročník extraligy florbalistov, najvyššej florbalovej súťaže mužov na Slovensku, kontrolovanej Slovenským zväzom florbalu (SZFB). Súťaž príchodom sponzora zmenila v novembri 2013 názov. V súťaži štartovalo iba 12 družstiev, teda o 2 družstvá menej ako v minulej sezóne. Titul získali prvýkrát hráči FbO Florko Košice.
Systém súťaže.
Po základnej časti, v ktorej hral každý s každým zápasy jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledný celok po základnej časti zostúpil do 1. ligy.
Give It Away

„Give It Away“ je skladba americkej rockovej skupiny Red Hot Chili Peppers, z ich piateho štúdiového albumu "Blood Sugar Sex Magik". Bola vydaná ako hlavný singel z albumu dňa 4. septembra 1991 vydavateľstvom Warner Bros. Records. Hudbu zložili gitarista John Frusciante a basgitarista Flea, počas jam session pred vydaním albumu. Spevák Anthony Kiedis napísal väčšinu refrénu.
Aj napriek tomu, že ju rozhlasové stanice nechceli hrať kvôli pocitu, že jej chýba melódia, získala medzinárodnú popularitu. Dosiahla tiež 1. miesto v americkom rebríčku Modern Rock Tracks koncom roku 1991, čim sa stal prvým singlom skupiny na 1. mieste. V Spojenom kráľovstve dosiahla v rebríčku UK Singles Chart 9. miesto.
Skladba „Give It Away“ bola na koncertoch hraná viac ako 700-krát, čo je najviac zo všetkých skupín.
Kompozícia.
Skladba „Give It Away“ je nahraná v takte 4/4. Skladba začína výrazným "suchým" gitarovým tónom, ktorý je podobný zvyšku skladby. Producent Rick Rubin mal značný vplyv na zvuk albumu "Blood Sugar Sex Magik", predovšetkým tým, že odstránil ozveny a rozvrstvenie gitár, ktoré boli na ich predošlom albume "mother's Milk". To spôsobilo, že nahrávka obsahovala jednoduchšie a suchšie gitarové akordy, ktoré neboli filtrované cez gitarové efekty, ale boli tvorené starou elektronikou zo 60. a 70. rokov. Jej tempo je 92 úderov za minútu.
Alternatiwe

Alternatiwe je slovenská punk-rock/metalová kapela pochádzajúca z Košíc.
Zoskupenie funguje daným názvom od roku 2006. Kapela má na konte cez 150 koncertov predovšetkým na Slovensku a v Česku. Medzi významné úspechy patrí účinkovanie na festivale Hodokvas 2008, ktorý v tých časoch spolu s festivalom Bažant Pohoda patril k dvom najväčším slovenským festivalom, ďalej kapela niekoľkokrát predskakovala zvučným menám punkovej scény ako Slobodná Európa, Konflikt či Horkýže Slíže. Alternatiwe majú za sebou niekoľko turné, zatiaľ posledné prebehlo na jar v roku 2013 spolu s kapelou Rock Reunion pod názvom "Rock do tvojho mesta tour 2013". Kapela má 1 videoklip ku skladbe "Rozdielne svety", na prelome rokov 2014/15 sa bude natáčať ďalší.
Diskografia.
Kapela má momentálne na konte dva štúdiové albumy a jedno EP:
Sonia Sotomayorová

Sonia Sotomayorová (; * 25. jún 1954, Bronx, New York, New York, USA) je americká právnička a sudkyňa. Od roku 2009 je sudkyňou Najvyššieho súdu Spojených štátov. 
26. mája 2009 ju na tento úrad nominoval prezident Barack Obama. 6. augusta 2009 Senát potvrdil jej nomináciu. Dva dni neskôr ju predseda Najvyššieho súdu USA John Roberts vymenoval do funkcie. Je prvým Hispáncom a treťou ženou na poste.
Šesť rokov bola členkou organizácie "National Council of La Raza".
Evanjelický kostol (Panenská ulica)

Evanjelický kostol na Panenskej ulici môže byť:
Here I Go Again

„Here I Go Again“ je skladba anglickej rockovej skupiny Whitesnake. Pôvodne bola vydaná pre album "Saints &amp; Sinners" (1982), ale reedícia bola znovu nahraná pre album "Whitesnake" (1987). Verzia z roku 1987 dosiahla 1. miesto v rebríčku Billboard Hot 100 dňa 10. októbra 1987 a 9. miesto v rebríčku UK Singles Chart dňa 28. novembra 1987. V roku 2006 sa verzia z roku 1987 umiestnila na 17. mieste v zozname 100 Greatest Songs of the '80s stanice VH1.
Skladbu napísali frontman David Coverdale a bývalý gitarista Bernie Marsden.
Zostava a personál.
Originálna verzia z albumu "Saints &amp; Sinners" z roku 1982.
Verzia z albumu "Whitesnake" z roku 1987.
1987 Radio-mix verzia
Slovenská hokejbalová extraliga mužov 2013/14

Slovenská hokejbalová extraliga mužov v sezóne 2013/14 bol 24. ročník extraligy hokejbalistov, najvyššej hokejbalovej súťaže mužov na Slovensku, kontrolovanej Slovenskou hokejbalovou úniou (SHbÚ). V súťaži štartovalo, rovnako ako v minulej sezóne, 12 družstiev. Štvrtýkrát za sebou získali titul hráči HBK Nitrianski rytieri Nitra.
Systém súťaže.
Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledný celok hral baráž o zotrvanie v extralige. Bodovanie:
V barážových zápasoch bol hrací čas 3 x 15 min a miesto predĺženia sa hrali hneď samostatné nájazdy.
Baráž o extraligu.
 
Druhé kolo, ktoré sa malo konať v júli 2014 sa neskutočnilo, pretože družstvo N-Sport Trend Žiar nad Hronom do neho nenastúpilo. Nové Zámky tak ako víťaz prvého kola postúpili priamo do extraligy.
Vojak (rozlišovacia stránka)

Vojak môže byť:
Letiskový autobus

Letiskový autobus je špeciálny autobus určený na prepravu osôb po letisku alebo z letiska do mestských oblastí. Od bežných autobusov sa zvyknú odlišovať väčšou kapacitou a zväčšeným batožinovým priestorom.
Prvé letiskové autobusy sa začali používať v roku 1960, keď začala s ich prevádzkou spoločnosť British European Airways.
Severná Dvina

Severná Dvina () je rieka na severe európskej časti Ruska, ktorá preteká cez Vologdskú a Archangeľskú oblasť. Od sútoku zdrojnice je 744 km dlhá. Povodie má rozlohu 357-tisíc km².
Priebeh toku.
Vzniká sútokom Jugu a Suchony a až k ústiu Vyčegdy je nazývaná Malá Severná Dvina. Pod týmto sútokom sa jej vodnosť viac než zdvojnásobuje. Až k ústiu Vagy tečie v širokej v doline s príkrymi brehmi. Prekonáva mnohé pereje a v koryte sa vyskytuje množstvo plytčín a ostrovov. Nižšie sa dolina prudko zužuje a jej svahy sú prudké a tvorené vápencami. Pod ústím Pinegy sa rieka rozdeľuje na ramená, ktoré sa opäť spájajú pri Archangeľsku. Pod ním potom začína delta o rozlohe približne 900 km². Ústi do Dvinského zálivu Bieleho mora pri meste Severodvinsk. 
Vodný režim.
Zdroj vody je zmiešaný s prevahou snehového. Priemerný ročný prietok vody v mieste sútoku zdrojnice činí 770 m³/s a v ústí dosahuje 3490 m³/s. Najvyšší rozsah kolísania hladiny, až 14 metrov, dosahuje Severná Dvina medzi ústiami Vagy a Pinegy (až k ústiu Pinegy siaha vplyv prílivu). Ľadová pokrývka je na rieke od októbra až novembra do začiatku apríla až začiatku mája. Topenie spojené s plávajúcimi kryhami je prudké a často vznikajú ľadové zátarasy.
Využitie.
Cez Severodvinský kanál (Suchona, Kubenské jazero, Čekana) je rieka spojená s Volgou a teda aj Volžsko-baltskou vodnou cestou a cez Pinegu a vodný kanál Kuloj je spojená s riekou Kuloj. Lodná doprava je možná po celej dĺžke toku po dobu 160 až 190 dní v roku, pričom hlavnou prepravovanou surovinou je drevo. Väčšie mestá a prístavy, ktorými Dvina preteká, sú Velikij Usťug, Krasavino, Kotlas, Krasnoborsk, Čerevkovo, Verchňaja Tojma, Cholmogory, Archangeľsk. V rieke sa vyskytuje približne tridsať druhov rýb (jeseter malý a ďalšie).
AeroLAZ

AeroLAZ je séria letiskových autobusov vyrábaných ukrajinskou spoločnosťou LAZ. Plne nízkopodlažné autobusy s 13 sedadlami sú vybavené motormi MAN Euro 3.
Vozidlá sú dodávané predovšetkým do krajín bývalého Sovietskeho zväzu, ale aj do Rumunska.
King Long XMQ 6139B

King Long XMQ 6139B je model nízkopodlažného letiskového autobusu vyrábaného čínskou spoločnosťou King Long. Autobusy sú vyrábané od roku 2007.
Pro bono

Pro bono (skrátené z ) je latinský výraz pre prácu vykonávanú dobrovoľne a bezplatne alebo za zníženú cenu ako službu verejnosti. Väčšinou sa to vzťahuje na bezplatnú právnu pomoc poskytovanú advokátmi dobrovoľne, teda na rozdiel od ex offo nie ako ich zákonnú povinnosť.
MAZ-171

MAZ-171 je model nízkopodlažného letiskového autobusu vyrábeného bieloruskou spoločnosťou MAZ. Prototyp bol vyvinutý v roku 2005 na žiadosť leteckej spoločnosti Belavia. Autobusy sú dodávané predovšetkým dokrajín bývalého Sovietskeho zväzu.
Youngman JNP6140

Youngman JNP6140 je model nízkopodlažného letiskového autobusu vyrábaného čínskou spoločnosťou Youngman. Autobus bol vyvinutý v roku 2008 s cieľom konkurovať európskym výrobcom.
Neoplan Airliner

Neoplan Airliner alebo Viseon A-series je rad nízkopodlažných letiskových autobusov vyrábaných nemeckou spoločnosťou Neoplan. Od roku 2009 sú autobusy vyrábané v licencii spoločnosti Viseon Bus. Prototyp autobusu bol vyrobený v roku 1953. Neoplan sa tak stal prvou spoločnosťou vyrábajúcou letiskové autobusy.
Autobusy sú plne nízkopodlažné a sú konštruované tak, aby bolo možné prepravovať cestujúcich s veľkou batožinou. Kvôli tomu majú aj minimálny počet miest na sedenie. Na rozdiel od bežných autobusov má dvere na oboch stranách autobusu.
Tu be-av

Tu be-av (), doslova "15. av") je menší poexilový židovský sviatok, ktorý pripadá na 15. deň mesiaca av. V dobe druhého chrámu bol dňom, kedy bolo do chrámu prinášané obetné drevo ako dar pre potreby chrámu (Korban ECIM); neskoršia rabínska literatúra potom spája tento deň s radom ďalších udalostí. Pripomína putovanie po púšti v knihe Numeri a božie rozhodnutie netrestať generácie smrťou; pochovanie obetí povstania proti Rimanom; zrušenie zákazu pútí do Jeruzalema; dovolenie príslušníkom rôznych kmeňov Izraela uzatvárať medzi sebou svatby a povinnosť prinášať obety dreva bola tiež zrušená na tento deň. V období po zbúraní Chrámu sa tento deň považuje za „polosviatok“.
V modernom Izraeli si získal obľubu ako sviatok lásky (), "Chaga ha-Ahava") a židovský protipól Dňa svätého Valentína.
Podľa Talmudu Bol Tu be-av za čias jeruzalemského Chrámu radostný sviatok značiaci počiatok úrody vínnej révy (koniec tejto úrody značil Jom kipur). V oboch dňoch sa slobodné dievčatá žijúce v Jeruzaleme obliekli do bielych šiat, ktoré si požičali (to preto, aby neboli zahanbené dievčatá, ktoré nemali vlastné biele šaty), a išli tancovať na vinice (Ta'anit 4: 8). V rovnakej kapitole traktátu Ta'anit sa tiež píše, že nie je slávnostnejších sviatkov, ako sú Tu be-av a Jom kipur.
Šulchan aruch v prípade tohto sviatku nespomína žiadne dodržované rituály alebo zvyky, z denných modlitieb je však vypúšťaný Tachanun.
Moderným zvykom je organizovať na Tu be-av svadby. V Izraeli je tento deň oslavovaný ako sviatok lásky. Izraelčania svojim blízkym a milovaným dávajú kvety a priania, usporadúvajú sa tiež hudobné a tanečné festivaly.
Bejzbal na Stredoamerických a karibských hrách 2014

Bejzbal na Stredoamerických a karibských hrách 2014 bol bejzbalový turnaj v rámci multišportového podujatia Stredoamerických a karibských hier 2014. Konal sa v meste Boca del Río, v štáte Veracruz, v Mexiku od 15.21. novembra 2014, za účasti 8 mužských tímov. Spočiatku boli oslovené za účastníka aj , nahradila ich však . Bejzbalový turnaj sa na hrách organizuje od roku 1926 a toto bolo už jeho 22. vydanie. Organizuje ho Panamerická bejzbalová konfederácia (COPABE). Zápasy sa odohrali na štadióne Estadio Beto Ávila a kapacitou 7 500 divákov. Svoj pätnásty titul získala po finálovom víťazstve nad .
Účastníci.
COPABE mala osloviť 7 potencionálnych účastníkov turnaja do 14. októbra 2013:
Pozn: Číslo udáva umiestnenie vo svetovom rebríčku IBAF k októbru 2014.
Softbal na Stredoamerických a karibských hrách 2014

Softbal na Stredoamerických a karibských hrách 2014 bol softbalový turnaj v rámci multišportového podujatia Stredoamerických a karibských hier 2014. Konal sa v meste Veracruz, v rovnomennom štáte v Mexiku od 16.30. novembra 2014, za účasti 6 mužských a 6 ženských tímov. Softbalový turnaj sa na hrách organizuje od roku 1946, riadi ho Stredoamerická a karibská softbalová konfederácia (CONCACAS) a toto bolo jeho 12. vydanie. Zápasy sa odohrali na štadióne Unidad Deportiva Carlos Serdán Arechavaleta a kapacitou 3 000 divákov. V kategórii mužov tretíkrát po sebe získala titul , ktorá vo finále zvíťazila nad domácim . V ženskej kategórii získala titul po finálovej výhre nad víťazom základnej časti.
Kvalifikácia.
Kvalifikačný kľúč:
Vodné pólo na Stredoamerických a karibských hrách 2014

Vodné pólo na Stredoamerických a karibských hrách 2014 bol vodnopólový turnaj v rámci multišportového podujatia Stredoamerických a karibských hier 2014. Konal sa v meste Veracruz, v rovnomennom štáte v Mexiku od 22.29. novembra 2014, za účasti 7 mužských a 5 ženských tímov. Vodnopólový turnaj sa na hrách organizuje od roku 1938, riadi ho Stredoamerická a karibská plavecká konfederácia (CCCAN) a toto bolo jeho 19. vydanie. Zápasy sa odohrali v plaveckom centre Centro Acuático Leyes de Reforma a kapacitou 2 005 divákov. V kategórii mužov zvíťazilo šiestykrát v histórii domáce po finálovej výhre nad . V ženskej kategórii získala titul , keď vo finálovom zápase zvíťazila nad .
Turnaj bol zároveň jedným z kvalifikačných podujatí na vodnopólový turnaj Panamerických hier 2015, ktoré bude hostiť Toronto. Z oboch kategórií sa kvalifikovali 3 najlepšie družstvá. 
Kvalifikácia.
Kvalifikačný kľúč:
Šarišsko-zemplínsky seniorát

Šarišsko-zemplínsky seniorát (v plnom znení Šarišsko-zemplínsky seniorát Evanjelickej cirkvi augsburského vyznania na Slovensku, v skratke ŠZS) je seniorát Východného dištriktu Evanjelickej cirkvi na Slovensku v druhom stupni. V senioráte je celkovo 24 cirkevných zborov. Nachádzajú sa piatich okresoch Prešovského kraja a to Bardejov (Bardejov, Lopúchov, Marhaň, Richvald, Zlaté), Prešov (Chmeľov, Chmeľovec, Chminianske Jakubovany, Nemcovce, Prešov, Žehňa), Sabinov (Sabinov), Svidník (Giraltovce, Kuková), Vranov nad Topľou (Bystré, Hanušovce nad Topľou, Kladzany, Merník, Soľ, Vranov nad Topľou, Vyšný Žipov) a v dvoch okresoch Košického kraja a to Michalovce (Michalovce, Pozdišovce), Trebišov (Trebišov). Seniorát sídli v sídle cirkevného zboru seniora.
História.
Po vzniku Československej republiky sa prvá synoda v novom štáte konala v Trenčianskych Tepliciach - od 18. januára do 24. mája 1921. Synoda prijala novú Cirkevnú ústavu, ktorá okrem iného potvrdila rozdelenie cirkvi do dvoch dištriktov - Východného a Západného.
Po prijatí cirkevnej ústavy v roku 1953 patril Šarišsko-zemplínsky seniorát do Východného dištriktu spolu s nasledujúcimi seniorátmi: Gemerský, Košický, Liptovsko-oravský, Tatranský, Turčiansky seniorát.
Územné začlenenie seniorátu sa nezmenilo ani po prijatí novej ústavy v roku 1993 v Uhrovci.
Počet členov.
Zo štúdie pre nové usporiadanie mal ŠZS v Košickom kraji 1 739 a v Prešovskom kraji 23 798, čo je spolu 25 537 členov.
Sojuz TMA-16M

Sojuz TMA-16M bola ruská kozmická loď typu Sojuz. Dňa 27. marca 2015 Sojuz vyštartoval z kozmodrómu Bajkonur k Medzinárodnej vesmírnej stanici (ISS), kam dopravil troch členov Expedície 43. Následne zostal u ISS ako záchranná loď až do septembra 2015, kedy sa s ním vrátil na Zem kozmonaut Gennadij Padalka s dvoma účastníkmi krátkodobého letu na ISS – Andreasom Mogensenom, dánskym astronautom Európskej vesmírnej agentúry a kazašským kozmonautom Aýdınom Aýımbetovom. Mogensen a Aýımbetov prileteli na ISS v kozmickej lodi Sojuz TMA-18M.
Priebeh letu.
Kozmická loď Sojuz TMA-16M vyštartovala pomocou nosnej rakety Sojuz-FG z kozmodrómu Bajkonur dňa 27. marca 2015 o 19:42:57,549 svetového času (UTC). O 01:33:37 UTC, 28. marca 2015, sa loď pripojila k spojovaciemu uzlu modulu Poisk Medzinárodnej vesmírnej stanice (ISS). Potom posádka Sojuzu – veliteľ Gennadij Padalka, Michail Kornijenko a Scott Kelly prešla na stanicu a zapojila sa do práce Expedície 43. Padalka sa vrátil po obvyklom polročnom lete, Kornijenko a Kelly zostali na ISS takmer celý rok.
Dňa 28. augusta 2015 bola kozmická loď premiestnená od spojovacieho uzlu modulu Poisk k zadnému uzlu modulu Zvezda, čím uvoľnila miesto pre Sojuz TMA-18M, ktorý sa ku stanici pripojil 4. septembra. 
Padalka a dvaja účastníci krátkodobého letu na ISS – Andreas Mogensen a Aýdın Aýımbetov – sa 11. septembra 2015 o 21:29:10 UTC so Sojuzom TMA-16M odpojili od stanice a bezpečne pristáli neďaleko Džezkazganu v Kazachstane dňa 12. septembra 2015 o 00:51:30,1 UTC.
Východný dištrikt

Východný dištrikt (úplne Východný dištrikt Evanjelickej cirkvi augsburského vyznania na Slovensku) je územnosprávna organizačná jednotka Evanjelickej cirkvi a.v. na Slovensku. Je jedným z dvoch dištriktov so sídlom v Prešove. Východný dištrikt má 6 seniorátov, v ktorých je 132 cirkevných zborov.
Sídlo biskupa.
Najvyšším orgánom dištriktu je dištriktuálny konvent, tvoria ho:
Push It (singel Garbage)

„Push It“ je skladba americkej rockovej skupiny Garbage. Bola vydaná ako hlavný singel z ich druhého štúdiového albumu "Version 2.0". Hudobné video k skladbe získalo 13 nominácií, medzi ktorými na ceny MTV Video Music Awards, MTV Europe Music Awards a MVPA Music Video Awards. Skladba „Push It“ bola tiež nominovaná na cenu Miami Winter Music Conference v kategórii Best Alternative Records.
V roku 2007 bola skladba prerobená pre album najväčších hitov "Absolute Garbage".
Kompozícia.
Skladba „Push It“ má tempo 124 úderov za minútu Medzi účinkujúcich bol pridaný Hurby Azor, keď právnici skupiny pocítili, že skladba má možnú podobnosť linky "Push it!" ako skladba „Push It“, ktorá bola hitom newyorskej hip-hopovej skupiny Salt-n-Pepa.
Zoznamy skladieb.
Všeobecná botanika (kniha)

Všeobecná botanika je publikácia Slovenskej akadémie vied a umení, ktorá prvýkrát vyšla roku 1948 v Bratislave ako dvojdielna v edícii „Náučná knižnica (vysokoškolské rukoväti) Slovenskej akadémie vied“. Autormi sú Bohumil Němec a Ľudovít Pastýrik. Ide pravdepodobne o prvú odbornú knihu o botanike, publikovanú v slovenskom jazyku. Napriek niektorým omylom je medzi študentami veľmi obľúbená.